Inspiration til huskepunkter til samtale med barnets institution/skole

Det kan være en god idé at booke et møde med dit barns institution eller skole forud for en udsendelse. På den måde er I sikre på, at der er afsat god tid, og at I har mulighed for at lave nogle gode aftaler.

Hvis jeres barn er i skolealderen kan det give mening at barnet deltager i mødet.

Følgende punkter er tænkt som en inspirationsliste, og det vigtigste er, at I vælger de punkter, som giver mest mening for jer;

**Det praktiske**

|  |  |
| --- | --- |
| Oplæg | Jeres overvejelser |
| Hvornår er udsendelsen?  *Det kan være en god idé at fortæller, hvor lang udsendelsen er, og om der er øvelser op til udsendelsen, hvor soldaten vil være fraværende.* |  |
| Hvordan har vi fortalt barnet om udsendelsen?  *Det kan være hjælpsomt at fortælle, hvornår og hvordan I har fortalt om udsendelsen og måske endda nogle af de ord, I har brugt, så de voksne i institutionen/skolen kan støtte op herom.* |  |
| Hvordan taler vi om udsendelsen?  *Det kan være hjælpsomt at fortælle institutionen/skolen, hvordan I taler om udsendelsen. Det kan være, at I har afsat et bestemt tidspunkt til det, eller at I måske kender en familie, der har prøvet det før.*  *Det kan også være hjælpsom at fortælle om jeres bevæggrunde for jeres valg, fordi institutionen/skolen derved kan få indblik i jeres overvejelser.* |  |
| Konkrete tiltag i hjemmet?  *Det kan være, at I derhjemme har indført en ”trøstebamse”, tæller ned til soldatens hjemkomst på en kalender, eller at I har andre gode tiltage, som kan være gavnlige for de voksne i institutionen/skolen at kende til. Måske skal noget med og vises til kammeraterne.* |  |

**Hvad kunne vi ønske os, at I hjælper med/er opmærksomme på før, under og efter udsendelsen**

|  |  |
| --- | --- |
| Oplæg | Jeres overvejelser |
| I forhold til barnet  *Det kan f.eks. være at støtte op om jeres måde at italesætte udsendelsen på.* |  |
| Forælderen i hjemmet  *Det kan være, at I ønsker, at institutionen/skolen har en særlig opmærksomhed på barnets trivsel og lægger vægt på at videregive dette til jer som forældre.*  *Måske kan der laves et møde undervejs i udsendelsen, hvor I kan justere forventninger og aftaler.* |  |
| Andre berørte  *Det kan f.eks. være barnets bedste ven, som ofte kommer i hjemmet eller bedsteforældrene, som har en fast afhentningsdag i institutionen/skolen.*  *Det kan givtigt for de voksne i institutionen/skolen at få besked om eventuelle faste aftaler, fordi de herved bl.a. kan have en opmærksomhed på at hjælpe i netop hente-bringe-situationer.* |  |

**Aftaler**

|  |  |
| --- | --- |
| Oplæg | Jeres overvejelser |
| Er der mulighed for, at en voksen har et særligt fokus på vores barn før, under og efter udsendelsen, og kan vores barn selv pege på en voksen?  *Det kan være givtigt for såvel de voksne i institutionen/skolen, at der udpeges én voksen, der kontinuerligt har et særligt øje på jeres barn.*  *Det kan give mening at følge jeres barns motivation i forhold til selv at udpege en voksen, men der kan være stor forskel på, hvad de enkelte institutioner/skoler har mulighed for at tilbyde.* |  |
| Er det en mulighed at soldaten får mulighed for at besøge institutionen/skolen før og efter udsendelsen?  *Et sådan besøg kan støtte jeres barn og børnene omkring det i at udsendelsen bliver afmystificeret, og det vil give børnene mulighed for at stille spørgsmål til soldatens arbejde og udsendelsen. Herved er det soldaten, der skal svare på spørgsmålene i stedet for jeres barn, og jeres barn kan høre svarene sammen med de andre børn.* |  |
| Brev til ”min vigtige voksen”  *Et brev der er udarbejdet af Veterancentret i med inspiration fra Psykiatrifonden.*  *Brevet kan printes og udfyldes af jer og jeres barn og derefter videregives til institutionen/skolen ved mødet.* |  |